text: 尹就鹹癸巳增廣試丙科36位科舉考試錄取。家庭背景.經歷.世子講經院 輔德承文院 副正字承政院 假注書副司果春秋館 記事官副司直蔚山府使三陟府使春秋館 記注官兼春秋司諫院 獻納禮曹正郞司憲府 持平副護軍司憲府 掌令司憲府 執義禦侮將軍事蹟.1730年:憲府 【持平尹就鹹】 申前啟, 不允。 又啟: "樸寧東,卽戊申逆黨鼎鉉之妹夫也。 與鼎鉉, 共居一村, 爛熳同謀之狀, 畢露於玉成之招, 而鼎鉉則已伏王法, 寧東則尙今漏網。 不可以事在旣往而置之, 請嚴鞫正法。" 從之。1735年:掌令尹就鹹疏, 略曰:李宗城、金尙魯俱以一言忤旨, 筵席多未安之敎, 政注示厭薄之意。 彼皆貴近臣, 其言亦平平耳, 殿下猶如此, 假令言出踈逖, 直批龍鱗, 所以待之者將何如? 好名沽直之士, 亦不可多得, 誠使遇事敢言, 何損於國家, 何害於聖德? 日前堂箚之批, 乃以中官、朝臣雙對互責, 今日群下以爵祿銜勒。 世鮮自重之士, 其取侮於君父, 固不異也, 而殿下之待臣, 亦可謂太薄也。上下嚴批。 就鹹引避言: "噫嘻! 殿下傲然自聖, 無復畏憚。 主第之不宜急者, 督而營之; 宮木之不可伐者, 斫而與之。 又幷與濫雜之宦隷而庇護之, 匡救之數臣而踈厭之, 又輒以人臣不忍聞之敎, 摧抑拒塞, 使不敢開口, 何殿下為此漢、唐中主之所不為也?" 下例批。1736年:上引見奉朝賀李光佐ㆍ李臺佐、判府事沈壽賢, 輔德尹就鹹、說書宋翼輝隨入。 上命內官, 抱東宮來。 東宮著唐冠、靑紗道袍、紅帶、黑靴, 上親抱謂東宮曰: "諸臣欲見汝來矣。" 光佐等陳輔養之道, 就鹹、翼輝請令東宮, 頻接宮僚, 上曰: "拘於禮制, 不得頻接矣。"
metadata: erhwenkuo/wikipedia-zhtw
metadata: 尹就鹹
metadata: https://zh.wikipedia.org/wiki?curid=6531811